Andres Raag
Andres Raag (sündinud 24. juunil 1970 Tallinnas) on eesti näitleja, muusik ja laulja ansamblis L'Dorado. Ta õppis aastani 1987 Tallinna 7. Keskkoolis, lõpetas 1988. aastal Tallinna 54. Keskkooli ja 1992. aastal Tallinna Konservatooriumi lavakunstikateedri 15. lennu, asudes samal aastal tööle Tallinna Linnateatris. Ta on töötanud lepingu alusel näitlejana ka Kuressaare Teatris. Raag on teinud muusikalise kujunduse Kuressaare Linnateatri ja teater Ugala koostöölavastusele "Vana õngitseja" (2013). Raag on musitseerinud ansamblis L'Dorado (alates aastast 1993), osalenud ansambli Gerli Padar & The Moon tegevuses, esinenud Eesti Televisiooni ja Eesti Raadio lastesaadetes, lugemistundides ja kuuldemängudes („Improvisatsioon Griegi teemale” 2003; „Vastaskallas” 2004).